***UNIVERZITET U SARAJEVU***

***FAKULTET POLITIČKIH NAUKA***

***S A R A J E V O***

***Broj:***

***Sarajevo, 12.04.2022. godine***

Na osnovu člana 135. Stav (3) tačka i) Zakona o visokom obrazovanju (Službene novine Kantona Sarajevo br: 33/17, 35/20, 40/20 i 39/21), člana 104. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu, na prijedlog Vijeća doktorskog studija, na sjednici Vijeća Fakulteta političkih nauka održanoj 12.04.2022. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidata***

***I***

U Komisiju za podobnost teme doktorske disertacije: ***„(NE)POŠTIVANJE PRAVA DJETETA U NASTAVNOM PROCESU KAO ZNAČAJAN FAKTOR KVALITETE OBRAZOVANJA“*** i uslova kandidatkinje ***EDITE CURANOVIĆ, MA***  predlaže se:

1. Dr. Haris Cerić, vanredni profesor - predsjednik,
2. Dr. Adnan Džafić, vanredni profesor - član,
3. Dr. Sarina Bakić, vanredni profesor - član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidata dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

 ***D E K A N,***

 ***\_\_\_\_\_\_\_\_\_\_\_\_\_\_\_\_\_\_\_\_\_***

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU

**FAKULTET POLITIČKIH NAUKA**

# S A R A J E V O

**Broj:**

**Sarajevo, 12.04.2022. godine**

#  UNIVERZITET U SARAJEVU

#  REKTORAT

 **F O R M U L A R**

#  SA PODACIMA ZA OBRAZOVANJE KOMISIJE ZA OCJENU USLOVA

 **KANDIDATA I PODOBNOSTI TEME DOKTORSKE DISERTACIJE**

**KANDIDAT**: ***EDITA CURANOVIĆ, MA***

**ZAVRŠIO FAKULTET*: UNIVERZITET U SARAJEVU, FILOZOFSKI FAKULTET U SARAJEVU***

**MAGISTAR-SPECIJALISTA IZ OBLASTI**: ***\_MAGISTAR SOCIOLOGIJE NASTAVNO USMJERENJE***

**NAZIV PREDLOŽENE TEME DOKTORSKE DISERTACIJE: *(NE)POŠTIVANJE PRAVA DJETETA U NASTAVNOM PROCESU KAO ZNAČAJAN FAKTOR KVALITETE OBRAZOVANJA***

**NAUČNA OBLAST IZ KOJE SE TEMA PREDLAŽE*: SOCIOLOGIJA***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. DR. HARIS CERIĆ, vanredni profesor na Fakultetu političkih nauka u Sarajevu, doktor pedagoških nauka, naučna oblast pedagoških nauka – predsjednik;
2. DR. ADNAN DŽAFIĆ, vanredni profesor na Fakultetu političkih nauka u Sarajevu, doktor socioloških nauka, oblast Sociologija – član;
3. DR. SARINA BAKIĆ, vanredni profesor na Fakultetu političkih nauka u Sarajevu, doktor socioloških nauka/znanosti, oblast Sociologija – član.

***D E K A N,***

 \_\_\_\_\_\_\_\_\_\_\_\_\_\_\_\_

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

**OBRAZLOŽENJE PREDLOŽENE TEME DOKTORSKE DISERTACIJE**

**„(NE)POŠTIVANJE PRAVA DJETETA U NASTAVNOM PROCESU**

**KAO ZNAČAJAN FAKTOR KVALITETE OBRAZOVANJA“**

1. ***TIP ISTRAŽIVANJA***

 Istraživanje teme iz naslova bit će sprovedeno kombinacijom primijenjenog i teorijskog tipa istraživanja, što, podrazumijeva pronalaženje puteva da se polazeći od osnovnih zakonitosti i koristeći se njima, usavrše postupci čovjeka, u ovom slučaju, postupci nastavnog osoblja, oko mijenjanja određene pojave, odnosno pronalaženja znanja za svakodnevna problemska pitanja, odnosno pitanja (ne)poštivanja prava djeteta u nastavnom procesu, sa ciljem da se ta znanja mogu primijeniti za rješavanje problema, koje bi doprinijelo poboljšanju kvalitete obrazovanja, a sve to posredstvom proučavanja mišljenja, iskustava i zaključaka drugih, u ovom istraživanju, stručnih lica.

1. ***CILJ ISTRAŽIVANJA***

Obzirom da tema (ne)poštivanje prava djeteta u obrazovnom procesu i njihovoj povezanosti sa kvalitetom obrazovanja nije u dovoljnoj mjeri istražena na našim prostorima, glavni/temeljni cilj istraživanja je intencija ispitivanja (ne)poštivanja prava djeteta u školama i uticaj navedenog na kvalitetu obrazovanja kod učenika. Shodno tome, naučni ciljevi ogledaju se u utvrđivanju povezanosti između (ne)poštivanja prava djeteta sa kvalitetom obrazovanja, potom na koji način se ta povezanost ostvaruje u obrazovnom procesu, te koja od prava djeteta se najviše krše u obrazovnom procesu kao i eventualne posljedice koje proizilaze zbog istog, dok su društveni ciljevi upoznati javnost sa razvojem školstva i (ne)poštivanjem prava djeteta u procesu nastave na našim prostorima i ciljevima koji (ni)su u službi svakog pojedinca, zatim predstavljanje dobivenih rezultata stručnim službama, kao i stručnim i odgovornim licima, radi eventualnog poboljšanja položaja djece u školama.

1. ***ZADACI ISTRAŽIVANJA***

Shodno već gore pomenutim naučnim i društvenim ciljevima istraživanja, predviđeni zadaci u sklopu ovog istraživanja su: istražiti temeljne ciljeve školstva u prošlosti i sadašnjosti, te ispitati da li i u kojoj mjeri su se ti ciljevi transformisali, shodno mnogobrojnim društvenim promjenama; analizirati nastavne pristupe u bosanskohercegovačkim školama i spremnost nastavnog osoblja za eventualne promjene već zastupljenih strategija; istražiti upućenost nastavnog osoblja za temeljne potrebe djeteta i načine zadovoljavanja istih; istražiti informiranost nastavnog osoblja u pogledu zakonskih okvira o pravima djeteta, kao i primjenu i poštivanje navedenih u školama; ispitati razloge koji najčešće dovode do kršenja prava djeteta u školi i kakve posljedice mogu proisteći zbog istog za daljnji razvoj pojedinca; ispitati stavove stručnih lica i pravnika u vezi narušavanja prava djeteta u školama i njegov uticaj na kvalitetu obrazovanja.

1. ***ISPITANICI (MATERIJAL) I METODOLOGIJA ISTRAŽIVANJA***

Predviđeno da je ovim istraživanjem bude obuhvaćeno 100+ prosvjetnih radnika sa područja Bosne i Hercegovine. Sa područja Federacije Bosne i Hercegovine istraživanjem će biti obuhvaćeni ispitanici iz Livanjskog (kanton 10), Sarajevskog i Hercegovačko-Neretvanskog kantona, a iz RS će biti obuhvaćeni centri–Banja Luka, Bijeljina, Trebinje, Foča, te područje Brčko distrikta, odabranih metodom slučajnog uzorka. Pored toga uzorak od nekoliko stručnih lica i pravnika činit će također skupinu koja će biti obuhvaćena ovim istraživanjem, izabrana metodom ciljanog uzorka. Broj škola, odnosno obrazovnih institucija bit će između 10-30, te nekoliko vladinih i nevladinih institucija i organizacija koje su usko vezane sa navedenom tematikom, kao što su Ministarstva obrazovanja, Ombudsmen za ljudska prava, UNICEF, Save the Children i sl. Tehnike istraživanja, kao i instrumenti koji će se koristiti u ovom radu su: analiza dokumentacije ili rad na dokumentaciji pomoću raznih dokumenata, listova, evidencionih listova i sl.; anketiranje posredstvom anketnih listića i raznih vrsta upitnika; intervjuisanje i skaliranje putem skala procjene, sudova, odnosno stavova. Metodologija istraživanja, pored već navedenog podrazumijeva definisanje problema istraživanja, odnosno problemska pitanja kao što su: da li škola uistinu može današnjem učeniku pružiti dobru ili bolju budućnost; da li je kvalitet obrazovnog procesa dosegao razinu sadašnjih, a tek budućih trendova, koji su već tu i koji će tek doći; te da li škola, ma koliko napora ulagala, kroz državne i zakonske okvire, može pratiti moderne tokove i brzinu društvenih, obrazovnih i kulturnih transformacija? Predmet istraživanja baziran je na istraživanju zadataka i ciljeva škole, analizi prilagođenosti navedenih segmenata sa sadašnjim potrebama društva, poštivanja prava djeteta, sa posebnim osvrtom na prava djeteta u obrazovnom procesu, kao i kvalitete samog obrazovnog procesa u zavisnosti od testiranih parametara. Teorijska osnova istraživanja leži u bogatoj historijskoj građi, dostupnim zakonskim aktima i ostaloj relevantnoj literaturi potrebnoj za istraživanje i razradu problemskog pitanja. Kritička pedagogija, neoliberalizam, teorija kvaliteta, odgojno-obrazovni i nastavni proces predstavljat će okosnicu teorijskog okvira, dok će arhivska građa doprinijeti razumijevanju historijskih segmenata školstva. Generalna hipoteza glasi:“Poštivanje prava djeteta u nastavnom procesu je značajan faktor kvalitete obrazovanja“, dok su pomoćne hipoteze pretpostavke da nastavne strategije utiču na (ne)poštivanje prava djeteta; da je nastavno osobolje upoznato sa temeljnim pravima i potrebama djeteta; da uticaj države i političkih ciljeva na obrazovne procese nije u suprotnosti sa pravima djeteta i sl. Nadalje, zavisnu varijablu ovog istraživanja čini - kvaliteta obrazovanja u nastavnom procesu, dok su nezavisne varijable: (ne)poštivanje prava djeteta, obrazovna institucija, nastavni pristupi i strategije, stavovi, dob i spol nastavnog osoblja i stavovi stručnih lica, dok su metode koje će se koristiti u ovom istraživanju: metoda analize, metoda specijalizacije, metoda dedukcije, metoda konkretizacije, metoda generalizacije, historijska metoda, statistička metoda i komparativna metoda.

1. ***ZNAČAJ – DOPRINOS PREDLOŽENOG PROJEKTA DOKTORSKE DISERTACIJE***

Neosporno je da će dobiveni rezultati ovog istraživanja dati značajan doprinos nauci rasvjetljavajući, po prvi puta, stvarno stanje u oblasti (ne)poštivanja prava djeteta u nastavnom procesu i njegovom uticaju na kvalitetu obrazovanja. Pored navedenog, prezentacija dobivenih rezultata i utvrđivanje smjernica za poboljšanje kvalitete obrazovanja, kroz poštivanje prava djeteta u obrazovnom procesu, od velikog je značaja za budućnost cjelokupnog društva. Dobiveni rezultati istraživanja, također mogu biti adekvatna polazna tačka ili podloga za daljnja slična istraživanja, razne projekte, publikacije, stručne radove, seminare, radionice, edukacije i tome slično.

Kandidat

\_\_\_\_\_\_\_\_\_\_\_\_\_\_\_\_\_\_\_\_

 /Edita Curanović/

Prilozi:

* Kopija diplome završenog studija
* Kopija diplome magistra nauka